CELEX: 31981R0856
Language: el
Date: 1981-04-01 00:00:00
Title: Κανονισμός (ΕΟΚ) αριθ. 856/81 τού Συμβουλίου τής 1ης Απριλίου 1981 περί τροποποιήσεως τού κανονισμού (ΕΟΚ) αριθ. 1080/77 «περί διαθέσεως σέ μειωμένη τιμή γάλακτος καί ορισμένων γαλακτοκομικών προϊόντων σέ μαθητές σχολικών ιδρυμάτων»

Avis juridique important

|

31981R0856

Κανονισμός (ΕΟΚ) αριθ. 856/81 τού Συμβουλίου τής 1ης Απριλίου 1981 περί τροποποιήσεως τού κανονισμού (ΕΟΚ) αριθ. 1080/77 «περί διαθέσεως σέ μειωμένη τιμή γάλακτος καί ορισμένων γαλακτοκομικών προϊόντων σέ μαθητές σχολικών ιδρυμάτων»  

Επίσημη Εφημερίδα αριθ. L 090 της 04/04/1981 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 856/81 ΤΟΥ ΣΥΜΒΟΥΛΙΟΥ  της 1ης Απριλίου 1981  περί τροποποιήσεως του κανονισμού (ΕΟΚ) αριθ. 1080/77 «περί διαθέσεως σε μειωμένη τιμή γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 26 δεύτερο εδάφιο,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1080/77 (2), όπως τροποποιήθηκε τελευταία από τον κανονισμό (ΕΟΚ) αριθ. 1637/79 (3), προβλέπει κοινοτική συνεισφορά στη χρηματοδότηση προγραμμάτων των Κρατών μελών σχετικά με τη διάθεση σε μειωμένη τιμή γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων ·  ότι για την προώθηση της καταναλώσεως γάλακτος και γαλακτοκομικών προϊόντων στα σχολικά ιδρύματα πρέπει να μειωθεί περισσότερο η τιμή, προσαρμόζοντας την εν λόγω κοινοτική συνεισφορά στην ενδεικτική τιμή του γάλακτος που ισχύει για τη σχετική γαλακτοκομική περίοδο·  ότι εξ άλλου είναι σκόπιμο να παραταθεί η ελάχιστη περίοδος κατά την οποία το άρθρο 1 παράγραφος 1 του κανονισμού (ΕΟΚ) αριθ. 1080/77 εγγυάται τη διατήρηση κοινοτικής συνεισφοράς στη χρηματοδότηση των εν λόγω προγραμμάτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1080/77 τροποποιείται ως εξής:  1. στο άρθρο 1 παράγραφος 1 οι λέξεις «γαλακτοκομικής περιόδου 1977/78» αντικαθίστανται από τις λέξεις « γαλακτοκομικής περιόδου 1981/82»·  2. στο άρθρο 1 το κείμενο της παραγράφου 2 αντικαθίσταται από το ακόλουθο κείμενο:  «2. Όσον αφορά το πλήρες γάλα η κοινοτική αυτή συμμετοχή ισούται με την ενδεικτική τιμή του γάλακτος που ισχύει για τη σχετική γαλακτοκομική περίοδο.»  Άρθρο 2  Ο παρών κανονισμός αρχίζει να ισχύει στις 6 Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Απριλίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 131 της 26. 5. 1977, σ. 8.  (3) ΕΕ αριθ. L 192 της 31. 7. 1979, σ. 1.